20. ΑΝΑΓΚ. ΝΟΜΟΣ 109 της 26 Αυγ./10 Σεπτ. 1936 Περί τροποποιήσεως και συμπληρώσεως του από 19/19 Νοεμ. 1935 Α. Νόμου περί συστάσεως Δικαστηρίου Πρωτοδικών εν Θήβαις. Άρθρ.1.-Τα χωρία Χάλια, Βαθύ, Γεραλή, Παραλία, Δράμεσι, Καλό Χωριό, Κριμπάτσι και ο συνοικισμός Ριτσώνας, άπαντα ανήκοντα εις τον τέως δήμον Αυλίδος, υπαχθέντα δυνάμει του από 19/19 Νοεμ. 1935 Α. Νόμου περί συστάσεως δικαστηρίου Πρωτοδικών εν Θήβαις (ανωτ. αρ. 18) εις την δικαιοδοσίαν του πρωτοδικείου Θηβών, αποσπώμενα εκ της περιφερείας ταύτης υπάγονται και αύθις εις την περιφέρειαν του πρωτοδικείου Χαλκίδος, εξ ης απεσπάσθησαν δια του ανωτέρω Α. Νόμου. Άρθρ.2.-Η κοινότης Αντικύρας υπαγομένη άχρι τούδε δικαστικώς εις την περιφέρειαν του ειρηνοδικείου Κρίσσης της περιφερείας του πρωτοδικείου Παρνασίδος, αποσπάται εκ της περιφερείας ταύτης και υπάγεται εφεξής εις την περιφέρειαν του ειρηνοδικείου Αμβρυσσού της περιφερείας του πρωτοδικείου Λεβαδείας. Άρθρ.3.-Τα τμήματα των κοινοτήτων Μαρτίνη και Παύλου της επαρχίας Λοκρίδος, ως τα τμήματα των κοινοτήτων Τοπόλιας, Κοκκίνου, Καρδίτσης, Καρνεσίου και Μαυροματίου της επαρχίας Θηβών τα περιλαμβανόμενα εντός της περιμέτρου της αποξηρανθείσης λίμνης Κωπαΐδος, υπαγόμενα άχρι τούδε τα μεν εις την περιφέρειαν του πρωτοδικείου Λαμίας, τα δε εις την περιφέρειαν του πρωτοδικείου Θηβών αποσπώνται ήδη εκ της δικαιοδοσίας των πρωτοδικείων Λαμίας και Θηβών και υπάγονται εφεξής εις την περιφέρειαν του πρωτοδικείου Λεβαδείας. Σελ. 157 Εφετεία και Πρωτοδικεία 6.Β.γ.19-20 Άρθρ.4.-Αι πολιτικαί και ποινικαί δίκαι των ως άνω αποσπωμένων περιφερειών αι διατελούσαι εκκρεμείς ενώπιον των πρωτοδικείων, εξ ων απεσπάσθησαν μεταβιβάζονται αυτοδικαίως και άνευ διακοπής εις τα πρωτοδικεία, εις α εφεξής υπάγονται, πλην των υπό διάσκεψιν διατελουσών, αίτινες μεταβιβάζονται ωσαύτως μετά την έκδοσιν της αποφάσεως ή του βουλεύματος εάν δι' αυτών δεν περατούται οριστικώς η δίκη. Άρθρ.5.-Το προσωπικόν της γραμματείας α)του πρωτοδικείου Θηβών αποτελείται εξ ενός (1) δικ. Γραμματέως β΄ ή γ΄ τάξεως, δύο (2) υπογραμματέων α΄ ή β΄ τάξεως και τριών (3) δικ. γραφέων α΄ ή β΄ τάξεως και β)της εισαγγελίας πρωτοδικών Θηβών εξ ενός (1) δικ. γραμματέως β΄ ή γ΄ τάξεως, ενός (1) υπογραμματέως α΄ ή β΄ τάξεως και ενός (1) δικ. γραφέως α΄ ή β΄ τάξεως. 2.Μειούται το προσωπικόν α)της γραμματείας του πρωτοδικείου Λεβαδείας κατά ένα (1) δικ. γραμματέα β΄ ή γ΄ τάξεως, ένα (1) υπογραμματέα α΄ ή β΄ τάξεως και ένα (1) δικ. γραφέα α΄ ή β΄ τάξεως, β)της εισαγγελίας πρωτοδικών Λεβαδείας κατά ένα (1) δικ. γραφέα α΄ ή β΄ τάξεως, και γ)του πταισματοδικείου Θηβών κατά ένα (1) δικ. γραφέα. 3.Αι θέσεις του δικ. γραμματέως β΄ ή γ΄ τάξεως, ενός (1) υπογραμματέως α΄ ή β΄τάξεως, ενός (1) δικ. γραφέως α' ή β' τάξεως του πρωτοδικείου Θηβών πληρούνται δια μεταθέσεως εκ των ήδη υπηρετούντων παρά τω πρωτοδικείω και εισαγγελία Λεβαδείας κατόπιν αποφάσεως του συμβουλίου εφετών Αθηνών. 4.Αι θέσεις δε του δικ. γραμματέως β΄ ή γ΄ τάξεως και του υπογραμματέως α΄ ή β΄ τάξεως της εισαγγελίας πρωτοδικών Θηβών πληρούνται δια μεταθέσεως ομοιοβάθμων υπαλλήλων υπηρετούντων εις άλλα δικαστήρια του κράτους και όντων υπεραρίθμων. Άρθρ.6.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 